# Adrià Aubert i Blanch

Adrià Aubert i Blanch (Barcelona, 1985), és director d'escena, dramaturg i violinista. Va ser violonista a la Jove Orquestra Nacional de Catalunya. És cofundador de la companyia Els Pirates Teatre i director artístic d'El Maldà, una de les sales alternatives de Barcelona.
Va néixer al barri de Gràcia de Barcelona. De ben petit va començar a estudiar música i a tocar el violí, fet que el va dur a conèixer més endavant els membres de la seva futura companyia de teatre. Actualment, combina l'activitat teatral amb la docència musical. Va debutar com a director professional amb Teatre de carrer i El darrer triangle de Joan Brossa, tot i que abans ja havia realitzat diversos espectacles amb Els Pirates Teatre.
Des d'aleshores, ha estat director de muntatges com Ronda naval sota la boira de Pere Calders (2016), Nit de reis de William Shakespeare (2014), Roba estesa (2014), Sing Song Swing (2012) o El darrer triangle de Joan Brossa (2010). La seva versió de Nit de Reis va ser presentada al Shakespeare Festival de Neuss (Alemanya): «El jove director català ha reunit un grup d'actors encara més joves, que ja des anys van causar sensació». La seva formació a l'Institut del Teatre es complementa amb diverses ajudanties de direcció amb Xavier Albertí, Joan Anton Gómez, Josep Lluís Guardiola, Esteve Polls i Pep Tosar. També ha realitzat obres com a dramaturg entre elles la trilogia Balneari Maldà, el cabaret Les golfes del Maldà o el mateix Sing Song Swing, entre d'altres.
A finals del 2013 va reobrir el Círcol Maldà, una petita sala de teatre emblemàtica de Barcelona, anteriorment gestionada per Pep Tosar. Els Pirates Teatre va incorporar-se a la companyia, fet que va fer que Tosar, antic gestor i participant antigament del Pirates Teatre amb Aubert, se sentis decebut amb aquesta nova col·laboració, ja que les coses entre Aubert i Tosar no varen acabar bé.
El 2021 està previst que dirigeix l'obra Boira a les orelles al teatre Maldà.

## Referències

* ↑ «Nova aventura teatral al Círcol Maldà». El Punt Avui, 27-11-2013, pàg. 50. «el coordinador en serà Adrià Aubert, violinista, director de teatre i cofundador del grup [Els Pirates Teatre]»
* 1 2 «Equip Humà: Adrià Aubert». Escola Municipal de Música Can Ponsic. Arxivat de l'original el 2011-09-02. [Consulta: abril 2016].
* ↑ «Els Pirates Teatre porten el timó d'El Maldà» (vídeo). TV3. CCMA, 13-01-2014.
* 1 2 3 «La companyia Els Pirates Teatre es fa càrrec del Círcol Maldà». Ara, 26-11-2013.
* ↑ Bertran, Júlia «Mapa de companyies» (vídeo). TV3. CCMA, Ànima, capítol 153, 13-01-2014.
* ↑ Rubià, Mercè «Els Pirates: “El paper de la cultura a l'educació és patètic”» (entrevista). Teatre Barcelona, 22-02-2015.
* ↑ «Ronda Naval sota la boira». TV3. CCMA, 04-01-2016.
* ↑ Foguet, Francesc «Naviguem, ergo existim». El Temps, 04-02-2016. «La companyia Els Pirates, sota la direcció d'Adrià Aubert, ha abordat la Ronda caldersiana amb resolució, dinamisme i bon humor (El Maldà). En un digne treball de conjunt, ha sabut traslladar la novel·la al petit format amb solucions i recursos eficaços.»
* ↑ «Nit de Reis» (vídeo). TV3 - 33 recomana. CCMA, 03-01-2015.
* ↑ «Un regal de Nadal: la història del musical». TV3. CCMA, 09-12-2012.
* ↑ «Nit de Reis (Was Ihr Wollt) nach William Shakespeare» (en alemany). Ajuntament de la ciutat de Neuss, 09-06-2015. Arxivat de l'original el 2016-04-24. [Consulta: abril 2016]. «Der noch junge katalanische Regisseur Adrià Aubert hat sich mit Els PiratesTeatre eine noch jüngere Truppe von SchauspielerInnen, MusikerInnen und KünsterInnen der verschiedenen Theaterdisziplinen zusammengestellt, die seit einigen Jahren Aufsehen erregt und bereits 2006 mit einer Produktion des katalanischen Autoren Joan Brossa in Bochum und in Düsseldorf zu Gast war.»
* ↑ «Balneari Maldà» (vídeo). Lleida TV- Xip TV, 25de febrer 2016. Arxivat de l'original el 2016-04-11 [Consulta: 31 març 2016]. Arxivat 2016-04-11 a Wayback Machine.
* ↑ «Relevo traumático en el Círcol Maldà» (en castellà). La Vanguardia, 28-11-2013. «Pep Tosar se desvincula y los acusa de "traidores"»
* ↑ Montañà i Tor, Paula «De piratas, traiciones y teatro» (en castellà). El País, 27-12-2013. «El pequeño Círcol Maldà reemprende la actividad de espectáculos con la comedia musical ‘Sing Song Swing’»
* ↑ Juanico Llumà, Núria «La història del nen que va aprendre a escoltar, al Maldà». Ara [Barcelona], 30-12-2020, p. 32.